pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คลายปม! ต่างด้าวค้าขายออนไลน์ในไทยได้จริงหรือ?
วันพุธที่ 24 กุมภาพันธ์ 2564
คลายปม! ต่างด้าวค้าขายออนไลน์ในไทยได้จริงหรือ?
...
การค้าออนไลน์นั้นเป็น “ธุรกิจบริการ”
ตาม พ.ร.บ.การประกอบธุรกิจของคนต่างด้าว พ.ศ. 2542
เป็นธุรกิจที่กฎหมายห้ามไม่ให้คนต่างด้าวประกอบธุรกิจในประเทศไทย
.
แม้กฎหมายจะเปิดช่องให้อธิบดีกรมพัฒนาธุรกิจการค้า
โดยความเห็นชอบของคณะกรรมการการประกอบธุรกิจของคนต่างด้าว
อนุญาตให้คนต่างด้าวเข้ามาประกอบธุรกิจบริการนี้ในประเทศไทยได้
แต่จนถึงปัจจุบันก็ยังไม่ได้เปิดให้คนต่างด้าวเข้ามาทําธุรกิจบริการนี้ในไทย
.
ที่สําคัญรัฐบาลมีนโยบายและมาตรการ
ส่งเสริมความเข้มแข็งให้กับการค้าออนไลน์ในประเทศ
โดยผู้ให้บริการ Platform ของไทยเอง
และยังออกกฎหมายให้จัดเก็บภาษีจาก Platform ต่างประเทศ
ที่ให้บริการในประเทศเหมือนกับที่ต่างประเทศกําลังดําเนินการด้วย
.
นอกจากนี้ ยังส่งเสริมการพัฒนาโครงสร้างพื้นฐานทางดิจิทัล จาก 3G เป็น 5G
ทําให้การค้าออนไลน์ผ่าน Digital Platforms ต่าง ๆ
มีมูลค่าเพิ่มสูงขึ้นหลายเท่าตัว และประชาชนได้รับประโยชน์เป็นอย่างมาก
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ครั้งที่ ๓/๒๕๖๔ ผ่านระบบการประชุมทางไกล ( Video Conference)
วันพุธที่ 24 กุมภาพันธ์ 2564
รัฐมนตรีว่าการกระทรวงยุติธรรม ร่วมประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ครั้งที่ ๓/๒๕๖๔ ผ่านระบบการประชุมทางไกล ( Video Conference)
นายสมศักดิ์ เทพสุทิน รัฐมนตรีว่าการกระทรวงยุติธรรม เข้าร่วมประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๓/๒๕๖๔ ผ่านระบบการประชุมทางไกล (Video Conference)
ในวันจันทร์ที่ ๒๒ กุมภาพันธ์ ๒๕๖๔ เวลา ๑๔.๐๐ น. ณ ห้องประชุมกระทรวงยุติธรรม ๑๑-๐๑ ชั้น ๑๑ อาคารกระทรวงยุติธรรมแห่งใหม่ นายสมศักดิ์ เทพสุทิน รัฐมนตรีว่าการกระทรวงยุติธรรม เข้าร่วมประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๓/๒๕๖๔ ผ่านระบบการประชุมทางไกล (Video Conference) โดยมี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานการประชุม
โดยที่ประชุมได้รับทราบรายงานสถานการณ์การแพร่ระบาดและผู้ติดเชื้อ ของศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข รวมทั้งการดําเนินการให้เป็นไปตามข้ออนุมัติของนายกรัฐมนตรีตามการเสนอของคณะกรรมการเฉพาะกิจพิจารณาผ่อนคลายการบังคับใช้มาตรการป้องกันและยับยั้งการแพร่ระบาดของโควิด-19
นอกจากนี้ ที่ประชุมได้พิจารณาความเหมาะสมในการขยายระยะเวลาประกาศสถานการณ์ฉุกเฉินในทุกเขตท้องที่ทั่วราชอาณาจักร คราวที่ ๑๐ การปรับระดับของพื้นที่สถานการณ์ย่อยในพื้นที่ทั่วราชอาณาจักร แผนการกระจายวัคซีนโควิด-19 การรับทราบข้อกําหนด และประกาศที่เกี่ยวข้องกับการควบคุมสถานการณ์การแพร่ระบาดของโควิด-19 การป้องกันการแพร่ระบาดของโควิด-19 ตามแนวชายแดน ตลอดจนผลการดําเนินงานปัญหาและอุปสรรค รวมทั้งข้อเสนอแนะในการดําเนินงานของศูนย์ปฏิบัติการในด้านต่างๆ
รัฐบาลไทย-ข่าวทำเนียบรัฐบาล-นฤมล เยือนสุพรรณ ดันกลุ่มเปราะบาง สร้างอาชีพ-รายได้
วันพุธที่ 24 กุมภาพันธ์ 2564
นฤมล เยือนสุพรรณ ดันกลุ่มเปราะบาง สร้างอาชีพ-รายได้
รมช.แรงงาน ลงพื้นที่จังหวัดสุพรรณบุรี ขับเคลื่อนการพัฒนาฝีมือแรงงานในกลุ่มเปราะบาง เยี่ยมชมการพัฒนาฝีมือแรงงาน เพื่อคนไทยมีงานทํา
วันที่ 24 กุมภาพันธ์ 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมด้วยหม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงานและคณะ ลงพื้นที่จังหวัดสุพรรณบุรี เพื่อปิดการฝึกอบรมและมอบวุฒิบัตรให้แก่ผู้ผ่านการอบรมแรงงานกลุ่มเป้าหมายเฉพาะ (คนพิการ/ผู้ดูแลคนพิการ) เยี่ยมชมนวัตกรรมผลงานของสถาบันพัฒนาฝีมือแรงงาน 2 สุพรรณบุรี (สพร. 2 สุพรรณบุรี) ณ ศูนย์เรียนรู้เศรษฐกิจพอเพียงของคนพิการหนองหญ้าไทร อ.หนองหญ้าไทร จ.สุพรรณบุรี พร้อมทั้งติดตามโครงการเพิ่มผลิตภาพแรงงาน ปีงบประมาณ พ.ศ.2563 ของกลุ่มสตรีแม่บ้าน อสม. แปรรูปผลิตภัณฑ์แห้ว ณ กลุ่มแปรรูปผลิตภัณฑ์แห้ว ต.วังยาง อ.ศรีประจันต์ จ.สุพรรณบุรี
ศาสตราจารย์ นฤมล กล่าวว่า จากนโยบายการพัฒนาฝีมือแรงงาน เพื่อยกระดับกระทรวงแรงงานเป็นกระทรวงด้านเศรษฐกิจ ภายใต้แนวคิด 3 ประการ คือ “สร้าง-ยก-ให้ รวมไทยสร้างชาติ” นั้น กระทรวงแรงงานโดยกรมพัฒนาฝีมือแรงงาน (กพร.) ได้ดําเนินการภารกิจเชิงรุกอย่างต่อเนื่อง เพื่อส่งเสริมให้แรงงานทุกกลุ่มมีทักษะ มีอาชีพ เพื่อให้ในระยะยาวของแรงงานและครอบครัวสามารถอยู่รอดได้ท่ามกลางวิกฤตการณ์ มีอาชีพ มีรายได้อย่างยั่งยืน มีความเข้มแข็ง เป็นแรงงานคุณภาพ และมีความปลอดภัยในการทํางาน เพื่อให้ แรงงานทุกกลุ่มโดยเฉพาะกลุ่มเปราะบางได้มีโอกาสในการเข้าถึงบริการของภาครัฐ เพื่อเป็นฟันเฟืองในการขับเคลื่อนเศรษฐกิจในภาพรวมของประเทศได้อย่างยั่งยืนต่อไป
รมช. แรงงาน กล่าวเพิ่มเติมว่า ในวันนี้ ได้เดินทางไปยังกลุ่มสตรีแม่บ้าน อสม. แปรรูปผลิตภัณฑ์แห้ว ซึ่งมีโอกาสได้เยี่ยมชมวิธีและขั้นตอนการเก็บหัวแห้วรวมถึงการแปรรูปผลิตภัณฑ์แห้ว ซึ่งเป็นการติดตามโครงการเพิ่มผลิตภาพแรงงาน ปีงบประมาณ พ.ศ.2563 นอกจากนี้ยังได้เดินทางไปยังศูนย์เรียนรู้เศรษฐกิจพอเพียงของคนพิการหนองหญ้าไซ เยี่ยมชมผลงานของ สพร.2 สุพรรณบุรี ประกอบด้วย ชุดฝึกภาคปฏิบัติการติดตั้งระบบโซลาเซลล์ ได้รับรางวัลบริการภาครัฐประจําปี พ.ศ.2563 และพัฒนาการบริการ ระดับดี ชุดฝึกปฏิบัติเครื่องเพิ่มค่าออกซิเจนในพลังงานแสงอาทิตย์ อีกทั้งยังได้เยี่ยมชมการฝึกโครงการฝึกอบรมแรงงานกลุ่มเป้าหมายเฉพาะ สาขาการเพิ่มมูลค่าผลิตภัณฑ์ทางการเกษตร และสาขาการทําภาชนะด้วยวัสดุธรรมชาติโดยการอัดขึ้นรูปจากความร้อน ชมสาธิตอาชีพของคนพิการ ผู้ดูแลคนพิการ ผู้สูงอายุ ประกอบด้วย การทอผ้าซาโฮริ การทําสบู่นมแพะ การทําไม้กวาดทางมะพร้าว การทําขนมฝอยทอง บูธจําหน่ายสินค้าและผลิตภัณฑ์จากคนพิการ ผู้ดูแลคนพิการ ผู้สูงอายุ และสินค้าแปรรูปผลิตภัณฑ์จากแห้ว ตามโครงการเพิ่มผลิตภาพแรงงานของกลุ่มสตรีแม่บ้าน อสม. รวมถึงมอบวุฒิบัตรแก่ผู้ผ่านการฝึกอบรมแรงงานกลุ่มเป้าหมายเฉพาะ (คนพิการ/ผู้ดูแลคนพิการ) สาขาการเพิ่มมูลค่าผลิตภัณฑ์ทางการเกษตร และสาขาการทําภาชนะด้วยวัสดุธรรมชาติโดยการอัดขึ้นรูปจากความร้อน จํานวน 40 คน
“ขอเป็นกําลังใจให้พี่น้องแรงงานทุกกลุ่ม ในการพัฒนาตนเองให้มีทักษะ มีอาชีพ และมีรายได้ที่ยั่งยืน สามารถเลี้ยงชีพและครอบครัวได้ ขอให้ทุกท่านเชื่อมั่นว่า กพร. จะยังคงดําเนินภารกิจตามนโยบายอย่างต่อเนื่องและก่อให้เกิดประโยชน์ต่อแรงงานทุกกลุ่มสูงสุด เพื่อให้สามารถก้าวข้ามวิกฤตินี้ไปพร้อมกัน ” ศ.นฤมล กล่าวท้ายสุด
รัฐบาลไทย-ข่าวทำเนียบรัฐบาล-มหาดไทยกำชับอำเภอ และท้องถิ่น แจ้งเตือนประชาชนเฝ้าระวังป้องกันโรคระบาดสัตว์ปีก
วันพุธที่ 24 กุมภาพันธ์ 2564
มหาดไทยกําชับอําเภอ และท้องถิ่น แจ้งเตือนประชาชนเฝ้าระวังป้องกันโรคระบาดสัตว์ปีก
มหาดไทยกําชับอําเภอ และท้องถิ่น แจ้งเตือนประชาชนเฝ้าระวังป้องกันโรคระบาดสัตว์ปีก
วันนี้ (24 ก.พ.64) นายฉัตรชัย พรหมเลิศ ปลัดกระทรวงมหาดไทย เปิดเผยว่า กระทรวงมหาดไทยได้รับแจ้งจากกระทรวงเกษตรและสหกรณ์ว่า ตั้งแต่ต้นปี 2564 องค์การสุขภาพสัตว์โลก (OIE) รายงานการพบการระบาดของโรคไข้หวัดนกชนิดรุนแรงในสัตว์ปีกพื้นเมืองในประเทศเพื่อนบ้าน ได้แก่ ประเทศเวียดนาม และประเทศกัมพูชา อย่างต่อเนื่อง และขณะนี้ประเทศไทยมีสภาพอากาศเปลี่ยนแปลง อุณหภูมิที่ลดลงส่งผลให้สุขภาพสัตว์ปีกไม่แข็งแรง ภูมิคุ้มกันลด อ่อนแอและป่วยได้ง่าย ซึ่งกรมปศุสัตว์ได้มีมาตรการเฝ้าระวังและป้องกันโรคระบาดในสัตว์ปีกเพื่อเฝ้าระวังและป้องกันโรคระบาดในสัตว์ปีกที่อาจติดต่อสู่คนได้
นายฉัตรชัย พรหมเลิศ กล่าวว่า เพื่อเป็นการเฝ้าระวังและป้องกันโรคระบาดสัตว์ปีกในทุกพื้นที่ทั่วประเทศ จึงได้สั่งการไปยังผู้ว่าราชการจังหวัดทุกจังหวัดกําชับนายอําเภอแจ้งกํานัน ผู้ใหญ่บ้าน และองค์กรปกครองส่วนท้องถิ่น ตรวจสอบและแจ้งเตือนไปยังประชาชน กรณีหากพบสัตว์ปีกป่วยหรือตายผิดปกติ มีอาการซูบผอม กินอาหารลดลง ขนร่วง ซึม ไอ จาม หายใจลําบาก หน้าบวม หงอนเหนียงคล้ํา ท้องเสีย ชัก ตายกะทันหันไม่แสดงอาการชัดเจน หรือพบการตายผิดปกติเป็นจํานวนมาก ให้แจ้งอาสาปศุสัตว์ หรือเจ้าหน้าที่ปศุสัตว์ใกล้บ้านอย่างเร่งด่วน พร้อมเน้นย้ํา ห้ามนําซากสัตว์ปีกที่ป่วยตายมาปรุงเป็นอาหารหรือจําหน่ายโดยเด็ดขาด และให้ทําการฝังกลบหรือเผาโดยต้องสวมถุงมือขณะจับซากสัตว์ปีกทุกครั้ง และล้างมือด้วยน้ําสะอาดและน้ํายาฆ่าเชื้อโรคทันที รวมทั้งส่งเสริมเกษตรกรปรับระบบป้องกันโรคในไก่พื้นเมืองด้วยการจัดทําเล้าหรือโรงเรือนที่สามารถป้องกันลมและฝนได้ โดยหากประชาชนพบสัตว์ปีกป่วยหรือตายโดยไม่ทราบสาเหตุ สามารถแจ้งผ่านสายด่วนกรมปศุสัตว์ 06-3225-6888 และแจ้งผ่าน Application : DLD 4.0 ตลอด 24 ชั่วโมง
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการกองทุนยุติธรรม ครั้งที่ ๒/๒๕๖๔
วันพุธที่ 24 กุมภาพันธ์ 2564
กระทรวงยุติธรรม ประชุมคณะกรรมการกองทุนยุติธรรม ครั้งที่ ๒/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference)
ในวันจันทร์ที่ ๒๒ กุมภาพันธ์ ๒๕๖๔ เวลา ๑๔.๐๐ น. ณ ห้องประชุม ๑๐ - ๐๑ กระทรวงยุติธรรม ถนนแจ้งวัฒนะ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมี นายวัลลภ นาคบัว รองปลัดกระทรวงยุติธรรม พร้อมด้วยคณะกรรมการฯ และผู้เกี่ยวข้องเข้าร่วม เพื่อรับทราบรายงานผลการดําเนินงานตามบันทึกข้อตกลงการประเมินของกองทุนยุติธรรมประจําปีบัญชี ๒๕๖๔รายงานผลการช่วยเหลือเยียวยาแก่ผู้เสียหายและจําเลยในคดีอาญาของสํานักงานช่วยเหลือทางการเงินแก่ผู้เสียหายและจําเลยในคดีอาญา พร้อมนี้ ได้พิจารณา (ร่าง) รายงานประจําปีงบประมาณ พ.ศ. ๒๕๖๓ ของกองทุนยุติธรรม ตลอดจนพิจารณาแผนการบริหารความเสี่ยงประจําปี ๒๕๖๔ และคู่มือการบริหารความเสี่ยง
รัฐบาลไทย-ข่าวทำเนียบรัฐบาล-ไขข้อข้องใจ ธ.กรุงไทย เป็นรัฐวิสาหกิจหรือไม่?
วันพุธที่ 24 กุมภาพันธ์ 2564
ไขข้อข้องใจ ธ.กรุงไทย เป็นรัฐวิสาหกิจหรือไม่?
...
เดิมธนาคารกรุงไทยมีสถานะเป็นรัฐวิสาหกิจ
ตาม พ.ร.บ.วิธีการงบประมาณ พ.ศ. 2502
แต่ต่อมา มีการปรับปรุงแก้ไข พ.ร.บ.วิธีการงบประมาณ พ.ศ. 2561
และกองทุนเพื่อการฟื้นฟูและพัฒนาระบบสถาบันการเงิน
ซึ่งไม่ใช่รัฐวิสาหกิจ เข้าถือหุ้นของธนาคารกรุงไทย
มากกว่าร้อยละ 50 จึงทําให้ธนาคารกรุงไทย
ไม่เป็นรัฐวิสาหกิจตามกฎหมายวิธีการงบประมาณ
.
อย่างไรก็ตาม ถ้าพิจารณาจากนิยามคําว่า “รัฐวิสาหกิจ”
ตาม พ.ร.บ.การบริหารหนี้สาธารณะ พ.ศ. 2548
ธนาคารกรุงไทยเข้าลักษณะเป็นรัฐวิสาหกิจ
ดังนั้น การตีความจึงขึ้นอยู่กับหลักเกณฑ์หรือนิยามของกฎหมายแต่ละฉบับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ติวเข้มกรมการข้าว มุ่งเดินหน้าพัฒนาระบบข้าว
วันพุธที่ 24 กุมภาพันธ์ 2564
ติวเข้มกรมการข้าว มุ่งเดินหน้าพัฒนาระบบข้าว
‘รมช.ประภัตร’ ติวเข้มกรมการข้าว มุ่งเดินหน้าพัฒนาระบบข้าว ผลิตให้ตรงตามความต้องการของตลาด ย้ําศูนย์ข้าวต้องเป็นหนึ่งเดียว เพื่อช่วยเหลือชาวนาไทย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ มอบนโยบายการขับเคลื่อนการพัฒนาระบบการผลิตข้าวและการเชื่อมโยงตลาดข้าวของไทย ให้กับบุคลากร ข้าราชการ และเจ้าหน้าที่กรมการข้าว ในการสัมมนามอบแนวทางการปฏิบัติงานโครงการส่งเสริมนาแปลงใหญ่ของกรมการข้าว ปีงบประมาณ 2564 โดยมี นายทองเปลว กองจันทร์ ปลัดกระทรวงเกษตรและสหกรณ์ ร่วมมอบแนวทางการขับเคลื่อนนโยบายสําคัญของกระทรวงเกษตรและสหกรณ์ ในครั้งนี้ ณ โรงแรมมารวย การ์เด้น กรุงเทพ
นายประภัตร กล่าวว่า การพัฒนาเศรษฐกิจและความสามารถในการแข่งขันของไทยถือเป็นนโยบายสําคัญของรัฐบาล โดยการพัฒนาภาคเกษตรมุ่งเน้นการรักษาเสถียรภาพราคาสินค้าเกษตร และรายได้ของเกษตรกรลดต้นทุน และเพิ่มประสิทธิภาพการผลิตที่เหมาะสม ส่งเสริมการสร้างมูลค่าเพิ่มให้กับสินค้าเกษตร อย่างไรก็ตาม ปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (Covid-19) ส่งผลกระทบต่อภาคเศรษฐกิจ เกิดการว่างงาน ซึ่งอาจเป็นโอกาสของภาคเกษตร ที่จะส่งเสริมให้เกษตรกรคนรุ่นใหม่ ที่มีความรู้ด้านเทคโนโลยีนํามาประยุกต์ใช้เพื่อเพิ่มประสิทธิภาพการผลิตให้เข้มแข็งได้อย่างยั่งยืน ดังนั้นกรมการข้าว ซึ่งมีภารกิจและโครงการที่สําคัญ อาทิ ระบบส่งเสริมการเกษตรแบบแปลงใหญ่ ต้องเร่งดําเนินการอย่างเร่งด่วน เพื่อช่วยเหลือชาวนาไทยลดต้นทุนการผลิต ตลอดจน การดําเนินงานเพื่อบรรเทาความเดือดร้อนให้แก่เกษตรกรที่ได้รับผลกระทบ และเพื่อให้ชาวนาไทยได้มีเมล็ดพันธ์ุข้าวที่ดี มีองค์ความรู้ และเข้าถึงเทคโนโลยีที่ทันสมัย
นายประภัตร กล่าวต่อไปว่า เมล็ดพันธุ์ข้าวถือเป็นหัวใจสําคัญของชาวนา ซึ่งนายกรัฐมนตรีฯ มีความเป็นห่วงพี่น้องชาวเสมอ จึงเน้นย้ําให้กระทรวงเกษตรและสหกรณ์ เร่งผลิตเมล็ดพันธุ์ที่ดีมีคุณภาพ เพื่อให้ชาวนาได้ผลผลิตที่ดี ลดต้นทุน นอกจากนี้จะต้องปรับแผนการผลิตข้าวให้ตรงตามความต้องการของตลาด โดยแบ่งออกเป็น 5 ประเภท คือ 1.ข้าวหอมมะลิ 2.ข้าวหอมไทย 3.ข้าวเจ้า 4.ข้าวเหนียว และ 5. ข้าวตลาดเฉพาะ โดยมอบหมายให้ศูนย์วิจัยข้าวทั้ง 28 ศูนย์ ร่วมมือกันวิจัยทั้ง 5 ประเภท เนื่องจากเป็นที่ต้องการของตลาด
“ขอให้ทุกศูนย์ฯ รวมกันเป็นหนึ่งเดียว โดยเน้นการแก้ไขในระยะสั้นให้เกิดเป็นรูปธรรม เพราะอีก 3 เดือน ชาวนาจะเริ่มหว่านข้าว จึงต้องหาเมล็ดพันธุ์ให้เพียงพอ การร่วมมือกันจะทําให้เกิดประโชยน์แก่พี่น้องชาวนาให้ได้มีเมล็ดพันธุ์ดีใช้ นอกจากนี้ได้มอบหมายให้ปลัดกระทรวงเกษตรและสหกรณ์ ตั้งหน่วยเฉพาะกิจ เพื่อเข้าไปตรวจสอบเมล็ดพันธุ์ที่ขายตามร้านค้า โดยจะขอความร่วมมือไม่นําเมล็ดพันธุ์ปลอมมาขาย รวมทั้งตรวจสอบราคาให้เป็นไปตามที่กําหนด “ นายประภัตร กล่าว
สําหรับการสัมมนามอบแนวทางการปฏิบัติงานโครงการส่งเสริมนาแปลงใหญ่ของกรมการข้าว ปีงบประมาณ 2564 นี้ มีวัตถุประสงค์ เพื่อขับเคลื่อนนโยบายสําคัญของกระทรวงเกษตรและสหกรณ์ ก่อให้เกิดการบูรณาการความคิดร่วมกัน และนําไปสู่การปฏิบัติในพื้นที่ ตลอดจนสร้างความร่วมมือร่วมใจให้แก่บุคลากรสามารถดําเนินงานไปในทิศทางเดียวกันได้อย่างมีประสิทธิภาพ ส่งผลให้ภารกิจที่ได้รับมอบหมายบรรลุผลสําเร็จตามวัตถุประสงค์และสามารถแก้ปัญหาให้กับเกษตรกรได้อย่างเป็นรูปธรรม
รัฐบาลไทย-ข่าวทำเนียบรัฐบาล-นายกฯ ไม่สบายใจคนบางกลุ่มยังละเลยมาตรการเข้มโควิด เป็นห่วงประชาชนเดินทางช่วงวันหยุดปีใหม่ ดื่มแล้วขับก่ออุบัติเหตุสูง
วันเสาร์ที่ 2 มกราคม 2564
นายกฯ ไม่สบายใจคนบางกลุ่มยังละเลยมาตรการเข้มโควิด เป็นห่วงประชาชนเดินทางช่วงวันหยุดปีใหม่ ดื่มแล้วขับก่ออุบัติเหตุสูง
นายกฯ ไม่สบายใจคนบางกลุ่มยังละเลยมาตรการเข้มโควิด เป็นห่วงประชาชนเดินทางช่วงวันหยุดปีใหม่ ดื่มแล้วขับก่ออุบัติเหตุสูง
วันที่ 2 ม.ค.64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดครั้งใหม่ของไวรัสโควิด-19 อย่างใกล้ชิด และมีความไม่สบายใจที่ยังมีประชาชนหลายคนบางกลุ่ม ที่ยังไม่ระมัดระวังเท่าที่ควร ในการป้องกันตนเองจากการติดเชื้อ หรือป้องกันการแพร่เชื้อไปสู่ผู้อื่น ทําให้เกิดความเสี่ยงต่อการแพร่ระบาดของเชื้อโควิด-19 เพิ่มมากขึ้นได้ ซึ่งนายกรัฐมนตรีขอความร่วมมือจากทุกภาคส่วน ช่วยกันร่วมมือแก้ปัญหาโควิด-19 และขอให้ทุกคนมีความรับผิดชอบต่อกันและกัน เพื่อให้ครอบครัวและชุมชนปลอดภัย
ทั้งนี้ การแพร่ระบาดของผู้ติดเชื้อไวรัสโควิด-19 ยังมีจํานวนเพิ่มขึ้นอย่างต่อเนื่องในหลายจังหวัด ทั้งเป็นการติดเชื้อจากบุคคลสู่บุคคลจากการเข้าไปในพื้นที่เสี่ยง หรือเข้าร่วมกิจกรรมที่เสี่ยง และการติดเชื้อแบบกลุ่มก้อน ดังนั้น นายกฯ จึงขอให้ประชาชนปฏิบัติตามคําแนะนําของเจ้าหน้าที่อย่างเคร่งครัด ซึ่งจะแตกต่างกันไปตามแต่ละพื้นที่ในแต่ละจังหวัด อย่างไรก็ตาม ในช่วงนี้ นายกฯ ขอให้หลีกเลี่ยงการทํากิจกรรมที่มีการรวมคน และขอให้ประชาชนสวมหน้ากากอนามัย/หน้ากากผ้าเสมอ เว้นระยะห่าง หลีกเลี่ยงการสัมผัสกับผู้อื่น ล้างมือบ่อย ๆ ให้ความร่วมมือในการตรวจวัดอุณหภูมิร่างกายตามสถานที่ต่าง ๆ ติดตั้งแอปพลิเคชัน “หมอชนะ” และสแกน “ไทยชนะ” เวลาเช็คอินและเช็คเอ้าท์สถานที่ต่าง ๆ และหากมีอาการที่สงสัยว่าจะติดเชื้อขอให้รีบไปพบแพทย์โดยเร็ว อย่าปล่อยให้อาการรุนแรง
โดยที่ นายกฯ ขอให้คนไทยทุกคนรวมพลังกันอีกครั้งเพื่อเอาชนะโควิดให้ได้ ถ้าทุกคนร่วมมือกันปฏิบัติตามระเบียบที่ทางเจ้าหน้าที่ประกาศ ปัญหาการแพร่ระบาดของเชื้อโควิด-19 จะสามารถควบคุมได้โดยเร็ว
นอกจากนี้ นายกรัฐมนตรี ยังมีความเป็นห่วงเรื่องของการเกิดอุบัติเหตุในช่วงวันหยุดเทศกาลปีใหม่ ซึ่งได้รับรายงานว่า อุบัติทางถนนในช่วงวันหยุดนี้ พบว่าพฤติกรรมเสี่ยงดื่มแล้วขับยังเป็นสาเหตุของการเกิดอุบัติเหตุสูงสุด จึงได้กําชับให้หน่วยงานที่เกี่ยวข้อง เพิ่มความเข้มข้นในการดําเนินมาตรการป้องกันและลดอุบัติเหตุทางถนน ควบคู่กับการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) และกําชับให้ด่านตรวจเรียกตรวจยานพาหนะและความพร้อมของผู้ขับขี่ รวมถึงคัดกรองวัดไข้ประชาชนก่อนเข้าพื้นที่ เน้นการบังคับใช้กฎหมายอย่างต่อเนื่องกับผู้ขับขี่ที่ใช้ความเร็วเกินกําหนด ดื่มแล้วขับ และกลุ่มผู้ใช้รถจักรยานยนต์ที่ไม่สวมหมวกนิรภัย พร้อมคุมเข้มการจําหน่ายเครื่องดื่มแอลกอฮอล์อย่างเคร่งครัด เพื่อสร้างความปลอดภัยสูงสุดแก่ประชาชน
ทั้งนี้ นายกฯ ขอให้ประชาชนทุกคนช่วยกันลดอุบัติเหตุด้วยการป้องกัน อย่าเห็นแก่ความสนุกสนานมากเกินไปในช่วงนี้ การขับรถควรต้องใช้ความระมัดระวังเป็นพิเศษ ไม่ดื่มสุรา และขอให้นึกถึงครอบครัวให้มากๆ และนึกถึงคนอื่นที่ต้องเดือดร้อนจากการกระทําที่ประมาทเลินเล่อ ซึ่งอาจก่อให้เกิดความสูญเสียในชีวิตและความเสียหายต่อทรัพย์สินได้
รัฐบาลไทย-ข่าวทำเนียบรัฐบาล-รมว.วราวุธ ทำงานไม่หยุดปีใหม่ ลงพื้นที่ประชุมแนวทางพัฒนาโคราชจีโอพาร์ค สู่ จีโอพาร์คโลก
วันเสาร์ที่ 2 มกราคม 2564
รมว.วราวุธ ทํางานไม่หยุดปีใหม่ ลงพื้นที่ประชุมแนวทางพัฒนาโคราชจีโอพาร์ค สู่ จีโอพาร์คโลก
รมว.วราวุธ ทํางานไม่หยุดปีใหม่ ลงพื้นที่ประชุมแนวทางพัฒนาโคราชจีโอพาร์ค สู่ จีโอพาร์คโลก
รัฐบาลไทย-ข่าวทำเนียบรัฐบาล-รมว. วราวุธ ลงพื้นที่ตรวจเยี่ยมจุดบริการ ปชช. ของขวัญปีใหม่ จากใจกระทรวงทรัพยฯ
วันเสาร์ที่ 2 มกราคม 2564
รมว. วราวุธ ลงพื้นที่ตรวจเยี่ยมจุดบริการ ปชช. ของขวัญปีใหม่ จากใจกระทรวงทรัพยฯ
รมว. วราวุธ ลงพื้นที่ตรวจเยี่ยมจุดบริการ ปชช. ของขวัญปีใหม่ จากใจกระทรวงทรัพยฯ
รัฐบาลไทย-ข่าวทำเนียบรัฐบาล-จับกัง 1 พอใจ หลังพบตัวเลขสถานการณ์ด้านแรงงานสัมพันธ์ลดลงทุกด้าน
วันเสาร์ที่ 2 มกราคม 2564
จับกัง 1 พอใจ หลังพบตัวเลขสถานการณ์ด้านแรงงานสัมพันธ์ลดลงทุกด้าน
จับกัง 1 พอใจ หลังพบตัวเลขข้อพิพาทแรงงาน ข้อเรียกร้อง และข้อขัดแย้งด้านแรงงานลดลง มั่นใจแก้ปัญหาถูกทาง หลังมอบ กสร. ดําเนินมาตรการเชิงรุกเฝ้าระวังสถานประกอบกิจการกลุ่มเสี่ยงลงพื้นที่ทําความเข้าใจ ช่วยเจรจาไกล่เกลี่ยให้ยุติโดยเร็ว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่ได้สั่งการให้กรมสวัสดิการและคุ้มครองแรงงาน ดําเนินมาตรการเชิงรุกในการเฝ้าระวังปัญหาข้อขัดแย้ง ข้อพิพาทแรงงานที่อาจเกิดขึ้น ในช่วงปลายปี จากการเรียกร้องขอขึ้นเงินเดือน เงินโบนัส และสวัสดิการต่าง ๆ รวมไปถึงปัญหาด้านแรงงานจากสถานการณ์การแพร่ระบาดของเชื้อไวรัส Covid-19 ที่ส่งผลกระทบต่อภาคอุตสาหกรรมและการบริการ โดยให้ส่งเจ้าหน้าที่เข้าไปทําความเข้าใจ และช่วยไกล่เกลี่ยให้ได้ข้อยุติในพื้นที่โดยเร็ว ซึ่งผลจากการดําเนินงานของกรมสวัสดิการและคุ้มครองแรงงานเป็นที่น่าพอใจ สามารถช่วยเหลือนายจ้าง ลูกจ้างแก้ไขปัญหาข้อเรียกร้อง ข้อพิพาทแรงงานให้ยุติลงโดยเร็ว จนทําให้ตัวเลขสถานการณ์ด้านแรงงานสัมพันธ์ลดลงในทุกด้าน โดยตั้งแต่เดือนตุลาคม จนถึงเดือนธันวาคม 2563 ที่ผ่านมา พบตัวเลขการยื่นข้อเรียกร้องจากอุตสาหกรรมชิ้นส่วนยานยนต์ จํานวน 283 แห่ง การผลิตชิ้นส่วนอิเล็กทรอนิกส์ จํานวน 44 แห่ง การขนส่ง จํานวน 25 แห่ง และอื่นๆ อีก 351 แห่ง รวมทั้งสิ้น 703 แห่ง กสร. สามารถดําเนินการให้ข้อเรียกร้องยุติแล้ว 531 แห่ง คิดเป็นร้อยละ 75.53 ส่วนข้อพิพาทแรงงานมีจํานวนทั้งสิ้น 121 แห่ง ยุติแล้ว 104 แห่ง คิดเป็นร้อยละ 85.95สําหรับข้อขัดแย้งที่เกิดขึ้นจากอุตสาหกรรมการผลิตชิ้นส่วนยานยนต์ การผลิตชิ้นส่วนอิเล็กทรอนิกส์ กิจการโรงแรม และอื่นๆ มีจํานวน 54, 27, 12 และ 43 แห่ง ตามลําดับ รวมทั้งสิ้น 136 แห่ง ดําเนินการให้ ข้อขัดแย้งยุติแล้ว 134 แห่ง คิดเป็นร้อยละ 98.53 ทั้งนี้ ในปีงบประมาณ 2564 มีการจดทะเบียนข้อตกลงเกี่ยวกับสภาพการจ้างแล้วจํานวน 131 แห่ง ทําให้ลูกจ้างได้รับสิทธิประโยชน์เป็นเงินกว่า 7,600 ล้านบาท
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า จากการเก็บข้อมูลสถานการณ์ด้านแรงงานสัมพันธ์ในช่วงปลายปีของเดือนตุลาคม – ธันวาคม ในปี 2562 เกิดข้อเรียกร้อง ข้อพิพาทแรงงาน และข้อขัดแย้งในสถานประกอบกิจการ จํานวน 278 แห่ง 49 แห่ง และ 26 แห่ง ตามลําดับ เมื่อนํามาเปรียบเทียบกับช่วงเวลาเดียวกันของปี 2563 พบว่า มีข้อเรียกร้อง จํานวน 244 ลดลง 34 แห่ง ข้อพิพาทแรงงาน มีจํานวน 33 แห่ง ลดลง 16 แห่ง และข้อขัดแย้ง มีจํานวน 23 แห่ง ลดลง 3 แห่ง แสดงให้เห็นว่าภาพรวม ในปี 2563 สถานการณ์ด้านแรงงานสัมพันธ์ลดลงทุกด้าน คิดเป็นร้อยละ 15.01 จึงเห็นได้ว่าผลจากการเฝ้าระวังและเข้าไปแก้ไขปัญหาเชิงรุกตามนโยบายของท่านรัฐมนตรีว่าการกระทรวงแรงงาน สามารถยุติปัญหาด้านแรงงานสัมพันธ์ในสถานประกอบกิจการได้เป็นอย่างดี และมีแนวโน้มว่าการเกิดข้อพิพาทแรงงานจะลดลงด้วย ดังตัวเลขที่ปรากฏ
รัฐบาลไทย-ข่าวทำเนียบรัฐบาล-ขอความร่วมมือผู้ประกอบการโรงแรมที่พักเลื่อนเวลาเข้าพักให้แก่ลูกค้าตามโครงการเราเที่ยวด้วยกัน
วันอาทิตย์ที่ 3 มกราคม 2564
ขอความร่วมมือผู้ประกอบการโรงแรมที่พักเลื่อนเวลาเข้าพักให้แก่ลูกค้าตามโครงการเราเที่ยวด้วยกัน
ในปัจจุบัน COVID-19 ได้กลับมาแพร่ระบาดใหม่อีกครั้งในหลายพื้นที่ทั่วประเทศ ทําให้ประชาชนที่ได้จองที่พักตามโครงการเราเที่ยวด้วยกัน (โครงการฯ) ไม่สะดวกที่จะเดินทางไปเข้าพักได้ตามกําหนดการเดิมที่ได้จองไว้
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า ในปัจจุบันโรคติดเชื้อไวรัสโคโรนา 2019 (COVID-19) ได้กลับมาแพร่ระบาดใหม่อีกครั้งในหลายพื้นที่ทั่วประเทศ รัฐบาลจึงได้ยกระดับมาตรการควบคุมการแพร่ระบาดให้เข้มข้นมากขึ้นและได้กําหนดพื้นที่ควบคุมสูงสุดในหลายจังหวัด ทําให้ประชาชนที่ได้จองที่พักตามโครงการเราเที่ยวด้วยกัน (โครงการฯ) ไม่สะดวกที่จะเดินทางไปเข้าพักได้ตามกําหนดการเดิมที่ได้จองไว้
กระทรวงการคลังในฐานะผู้เบิกจ่ายแทนตามโครงการฯ ขอเรียนว่าเพื่อบรรเทาผลกระทบของประชาชนที่ได้จองโรงแรมที่พักตามโครงการฯแต่ไม่สามารถเดินทางไปเข้าพักได้ รวมทั้งเพื่อรักษาชื่อเสียงของผู้ประกอบการโรงแรมที่พักที่เข้าร่วมโครงการฯกระทรวงการคลังจึงขอความร่วมมือสมาคมโรงแรมไทยและผู้ประกอบการโรงแรมที่พักที่เข้าร่วมโครงการฯ ทุกแห่งพิจารณาเลื่อนวันเข้าพักให้กับประชาชนที่ใช้สิทธิตามโครงการฯโดยไม่คิดค่าใช้จ่ายเพิ่มเติมหรือพิจารณาคืนเงินให้แก่ประชาชนโดยการเปลี่ยนแปลงการจองดังกล่าวไม่ถือว่าเป็นการผิดเงื่อนไขของโครงการฯและโครงการฯ จะคงจํานวนสิทธิให้กับประชาชนที่ใช้สิทธิดังกล่าว
ทั้งนี้กระทรวงการท่องเที่ยวและกีฬาโดยการท่องเที่ยวแห่งประเทศไทยอยู่ระหว่างพิจารณานําเสนอคณะรัฐมนตรีขยายระยะเวลาโครงการฯออกไปจนถึงวันที่ 31 ตุลาคม 2564 รวมทั้งกําหนดระบบการเลื่อนวันเข้าพักสําหรับประชาชนที่ได้จองโรงแรมที่พักเพื่อเข้าพักตั้งแต่วันที่ 1 ธันวาคม 2563 เป็นต้นไปโดยธนาคารกรุงไทย จํากัด (มหาชน) จะดําเนินการปรับปรุงระบบให้สอดรับกับการดําเนินการของกระทรวงการท่องเที่ยวและกีฬาโดยเร็วต่อไป ในระหว่างนี้ประชาชนที่ได้จองโรงแรมที่พักเพื่อเข้าพักตั้งแต่วันที่ 1 ธันวาคม 2563 ที่มีความประสงค์จะเลื่อนการเข้าพักสามารถประสานโรงแรมได้ณบัดนี้เป็นต้นไปโดยโรงแรมสามารถรับเรื่องไว้ได้ก่อนและขอให้โรงแรมดําเนินการแจ้งการเลื่อนในระบบต่อไป
เราเที่ยวด้วยกันCall Center   02-111-1144
Tourist Hotline เบอร์เดียวเที่ยวทั่วไทย 1672
รัฐบาลไทย-ข่าวทำเนียบรัฐบาล-สมาคมธนาคารไทยชี้แจงธนบัตรที่ระลึกเป็นธนบัตรหมุนเวียนปกติ
วันอาทิตย์ที่ 3 มกราคม 2564
สมาคมธนาคารไทยชี้แจงธนบัตรที่ระลึกเป็นธนบัตรหมุนเวียนปกติ
สมาคมธนาคารไทยชี้แจงหากประชาชนต้องการแลกเปลี่ยนธนบัตรที่ระลึกเป็นธนบัตรหมุนเวียนปกติ สามารถติดต่อขอแลกหรือนําฝากได้ที่สาขาธนาคารพาณิชย์ทุกแห่ง
สมาคมธนาคารไทยชี้แจงหากประชาชนต้องการแลกเปลี่ยนธนบัตรที่ระลึกเป็นธนบัตรหมุนเวียนปกติ สามารถติดต่อขอแลกหรือนําฝากได้ที่สาขาธนาคารพาณิชย์ทุกแห่ง
สมาคมธนาคารไทย โดยนายผยง ศรีวณิช ประธานสมาคมธนาคารไทยชี้แจงกรณีมีข่าวประชาชนนําธนบัตรที่ระลึกไปแลกที่สาขาธนาคารและสาขาธนาคารไม่รับแลก ดังนี้
1. ธนบัตรที่ระลึกชนิดราคา 1000 บาท และ 100 บาท สามารถใช้ชําระหนี้ได้ตามกฎหมายเช่นเดียวกับธนบัตรหมุนเวียนปกติทุกประการ
2. สาขาธนาคารสามารถให้บริการรับฝาก แลก และรับชําระหนี้ได้ตามปกติเช่นเดียวกับธนบัตรหมุนเวียนปัจจุบัน
3.ธนบัตรที่ระลึกรุ่นนี้ ปัจจุบันไม่สามารถใช้กับเครื่องรับฝากเงินอัตโนมัติได้ เพราะแต่ละธนาคารต้องมีการแก้ไขและปรับปรุงโปรแกรมให้สามารถตรวจสอบธนบัตรที่ระลึกที่เครื่องรับฝากเงินอัตโนมัติทั่วประเทศ เนื่องจากธนบัตรที่ระลึกมีการจัดพิมพ์ในปริมาณจํากัด ดังนั้น หากประชาชนต้องการฝากธนบัตรที่ระลึก สามารถติดต่อขอฝากได้ที่สาขาของธนาคารทั่วประเทศ
ทั้งนี้ หากมีข้อสงสัยประการใด สามารถติดต่อสอบถามได้ที่สาขา หรือ Call Center ของธนาคารที่ท่านใช้บริการ
สมาคมธนาคารไทย
โทร. 0-2558-7500
รัฐบาลไทย-ข่าวทำเนียบรัฐบาล-ปลัดวธ.เป็นประธานการประชุมผู้บริหารสำนักงานปลัดกระทรวงวัฒนธรรม ครั้งที่ ๑/๒๕๖๔ ผ่านระบบ video conference ไปยังสำนักงานวัฒนธรรมจังหวัดทั่วประเทศ
วันจันทร์ที่ 4 มกราคม 2564
ปลัดวธ.เป็นประธานการประชุมผู้บริหารสํานักงานปลัดกระทรวงวัฒนธรรม ครั้งที่ ๑/๒๕๖๔ ผ่านระบบ video conference ไปยังสํานักงานวัฒนธรรมจังหวัดทั่วประเทศ
ปลัดวธ.เป็นประธานการประชุมผู้บริหารสํานักงานปลัดกระทรวงวัฒนธรรม ครั้งที่ ๑/๒๕๖๔ ผ่านระบบ video conference ไปยังสํานักงานวัฒนธรรมจังหวัดทั่วประเทศ
วันที่ ๔ มกราคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมผู้บริหารสํานักงานปลัดกระทรวงวัฒนธรรม ครั้งที่ ๑/๒๕๖๔ ผ่านระบบ video conference ไปยังสํานักงานวัฒนธรรมจังหวัดทั่วประเทศ โดยมี นายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้ตรวจราชการกระทรวงวัฒนธรรม ผู้บริหาร วัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ ศูนย์ประชุม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สาธิต ให้ทุกจังหวัดประเมินสถานการณ์โควิด 19 พร้อมเตรียมโรงพยาบาลสนามรองรับ ขอความร่วมมือ ปชช.ช่วยค้นหาหวังลดผู้ป่วยใน 28 วัน
วันจันทร์ที่ 4 มกราคม 2564
สาธิต ให้ทุกจังหวัดประเมินสถานการณ์โควิด 19 พร้อมเตรียมโรงพยาบาลสนามรองรับ ขอความร่วมมือ ปชช.ช่วยค้นหาหวังลดผู้ป่วยใน 28 วัน
รัฐมนตรีช่วยว่าการกระทรวงสาธารณสุข ติดตามการคัดกรองเชิงรุกและความพร้อมโรงพยาบาลสนามที่จังหวัดสมุทรสาคร ขอให้ประชาชนมั่นใจให้ความร่วมมือค้นหาเพื่อลดตัวเลขผู้ป่วยภายใน 28 วัน พร้อมปิดตลาดกลางกุ้งถึง 31 มกราคม 2564
รัฐมนตรีช่วยว่าการกระทรวงสาธารณสุข ติดตามการคัดกรองเชิงรุกและความพร้อมโรงพยาบาลสนามที่จังหวัดสมุทรสาคร ขอให้ประชาชนมั่นใจให้ความร่วมมือค้นหาเพื่อลดตัวเลขผู้ป่วยภายใน 28 วัน พร้อมปิดตลาดกลางกุ้งถึง 31 มกราคม 2564 สั่งการให้ทุกจังหวัดประเมินสถานการณ์ เตรียมพร้อมโรงพยาบาลสนามรองรับ
เย็นวันนี้ (4 มกราคม 2564) ที่ จ.สมุทรสาคร ดร.สาธิต ปิตุเตชะ ​รัฐมนตรีช่วย​ว่าการ​กระทรวง​สาธารณสุข​ ให้สัมภา​ษณ์ว่า​ จากการลงพื้นที่ติดตามการดําเนินงานควบคุมป้องกันโรคโควิด 19 ที่จังหวัดสมุทรสาคร โดยในวันนี้พบผู้ติดเชื้อรายใหม่ 541 ราย เป็นการค้นหาเชิงรุก 505 ราย ในโรงพยาบาล 36ราย เป็นคนไทย 86 ราย และต่างด้าว 455 ราย ปัจจุบันมีผู้ป่วยสะสม 2,401 ราย อยู่ระหว่างการรักษา 325 ราย อยู่ระหว่างสังเกตอาการ 1,232 ราย กระทรวงสาธารณสุขได้เร่งบริหารจัดการควบคุมป้องกัน เฝ้าระวังโรคทั้งในคนไทยและแรงงานต่างด้าว แม้มีอาการน้อย หรือไม่มีอาการ จะนําเข้าระบบดูแล ในโรงพยาบาลสนาม เพื่อป้องกันควบคุมการแพร่กระจายเชื้อ จึงขอให้ ประชาชนมั่นใจ นอกจากนี้ยังได้รับความร่วมมือจากภาคเอกชน ใช้โรงงานเป็นสถานที่สามารถกักและดูแลแรงงานที่อยู่ในโรงงาน ซึ่งกระทรวงสาธารณสุขได้ส่งทีมตรวจคัดกรองเชิงรุกเข้าไปดําเนินการเช่นเดียวกันหากพบ ผู้ ติดเชื้อจะส่งเข้าระบบการรักษาทันที
“ทั้งนี้ ได้สั่งการให้ทุกจังหวัดประเมินสถานการณ์โควิด 19 พร้อมเตรียมโรงพยาบาลสนามรองรับ รวมทั้งเร่งค้นหาคัดกรองผู้ติดเชื้อให้ได้มากที่สุด เพื่อนําเข้าสู่ระบบควบคุมป้องกันโรค โดยได้รับความร่วมมือเป็นอย่างดีจาก ฝ่ายปกครอง องค์กรปกครองส่วนท้องถิ่น รวมทั้ง อสม. เพื่อจะลดตัวเลขผู้ป่วยภายใน 28 วัน อย่างไรก็ตามหลายจังหวัดได้ประกาศเป็นพื้นที่ควบคุมพิเศษมีการล๊อคดาวน์แต่ละพื้นที่ ขอความร่วมมือประชาชนงดการเดินทางข้ามจังหวัดโดยไม่จําเป็นใส่หน้ากากอนามัย เว้นระยะห่าง ล้างมือบ่อยๆ สแกนไทยชนะหรือหมอชนะ หากป่วยให้รีบพบแพทย์พร้อมแจ้งประวัติเสี่ยง ไม่ปกปิดข้อมูล”
สําหรับจังหวัดสมุทรสาครเป็นพื้นที่พบการระบาดสูง คณะทํางานศูนย์ปฏิบัติการตอบโต้ภาวะฉุกเฉินทางการแพทย์และสาธารณสุข (EOC)ได้ประชุมเพื่อติดตามความก้าวหน้า และวางแผนการดําเนินงาน ล่าสุดได้มีคําสั่งปิดตลาดกลางกุ้งต่อระหว่างวันที่ 4 – 31 มกราคม 2564 พร้อมกันนี้จะเร่งตรวจคัดกรองเชิงรุกทุกโรงงาน ทุกตลาด เพื่อแยกประชากรกลุ่มเสี่ยงให้ชัดเจน โรงงานที่พบผู้ติดเชื้อ ให้พิจารณาดําเนินการตามมาตรการ และตามลักษณะของการจ้างงาน และติดตาม 14 วันในกลุ่มที่กักตัว โดยใช้ Application : DDC Care พร้อมทั้งสํารองเวชภัณฑ์ ไว้ใช้ได้นาน 2 เดือน เตรียมสถานที่กักตัวเพื่อรองรับผู้ติดเชื้อ
จังหวัดสมุทรสาครได้เปิดให้บริการโรงพยาบาลสนามแล้วที่สนามกีฬาจังหวัด และวัดโกรกกราก รวม 678 เตียง ขณะนี้มีผู้เข้ารับบริการ 58 เตียง และอยู่ระหว่างดําเนินการอีก 980 เตียง ที่โกดังวัฒนาแฟคเตอรี่, อาคารศูนย์การเรียนรู้แรงงานข้ามชาติ , อาคารเฉลิมพระเกียรติฯ 60 พรรษา , และศูนย์ปฏิบัติธรรมวัดสุทธิวาตวราราม ซึ่งคาดว่ายังมีความจําเป็นในการหา โรงพยาบาลสนาม เพิ่มเติมเพื่อรองรับสถานการณ์ต่อไป
********************************** 4 มกราคม 2564
รัฐบาลไทย-ข่าวทำเนียบรัฐบาล-สธ. เผยนโยบาย “ดื่มไม่ขับ ขับไม่ดื่ม” ช่วยลดผู้บาดเจ็บและเสียชีวิต เทศกาลปีใหม่ 2564
วันจันทร์ที่ 4 มกราคม 2564
สธ. เผยนโยบาย “ดื่มไม่ขับ ขับไม่ดื่ม” ช่วยลดผู้บาดเจ็บและเสียชีวิต เทศกาลปีใหม่ 2564
กระทรวงสาธารณสุขเผย 7 วันเทศกาลปีใหม่ 2564 มีผู้บาดเจ็บและเสียชีวิตจากอุบัติเหตุทางถนนลดลง โดยมีผู้บาดเจ็บรวม 20,506 ราย เสียชีวิต 389 ราย ลดลงจากปี 2563 ร้อยละ 29 และ 19 ตามลําดับ ขณะที่ผู้บาดเจ็บจากการดื่มสุราลดลงด้วยร้อยละ 26 หลังขับเคลื่อนนโยบาย
กระทรวงสาธารณสุขเผย 7 วันเทศกาลปีใหม่ 2564 มีผู้บาดเจ็บและเสียชีวิตจากอุบัติเหตุทางถนนลดลง โดยมีผู้บาดเจ็บรวม 20,506 ราย เสียชีวิต 389 ราย ลดลงจากปี 2563 ร้อยละ 29 และ 19 ตามลําดับ ขณะที่ผู้บาดเจ็บจากการดื่มสุราลดลงด้วยร้อยละ 26 หลังขับเคลื่อนนโยบาย “ดื่มไม่ขับ ขับไม่ดื่ม” มอบ อสม. ตั้งด่านชุมชนช่วยสกัดคนเมา
วันนี้ (4 มกราคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ช่วงเทศกาลปีใหม่2564 ยังคงการเกิดอุบัติเหตุทางถนน มีผู้ได้รับบาดเจ็บและเสียชีวิตจํานวนมาก จากการรายงานของศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข ในช่วง 7 วันของเทศกาลปีใหม่ 2564 หรือตั้งแต่วันที่ 29 ธันวาคม 2563 - 4 มกราคม 2564 มีข้อมูลผู้บาดเจ็บและเสียชีวิต โดยมีผู้บาดเจ็บจากอุบัติเหตุทางถนนรวม 20,506 ราย เสียชีวิตรวม 389 ราย ถือว่าลดลงจากปี 2563 ที่พบผู้บาดเจ็บ 29,155 ราย เสียชีวิต482 ราย หรือลดลงร้อยละ 30 และ 19 ตามลําดับ โดยผู้ป่วยเข้ารับการรักษาหรือAdmit ในโรงพยาบาล 4,065 รายคิดเป็นร้อยละ 19 จังหวัดที่มีผู้บาดเจ็บสะสมสูงสุด 5 จังหวัด ได้แก่ นครราชสีมา 1,051 ราย, เชียงใหม่ 814 ราย, ขอนแก่น 754 ราย, บุรีรัมย์ 631 ราย และเชียงราย 596 ราย ส่วนจังหวัดที่มีผู้เสียชีวิตสะสมสูงสุด 5 จังหวัด ได้แก่ นครราชสีมา 27 ราย , เชียงราย 17 ราย , บุรีรัมย์ 16 ราย , อุดรธานี และชลบุรี จังหวัดละ 14 ราย
นายแพทย์เกียรติภูมิ กล่าวว่า จํานวนผู้บาดเจ็บและเสียชีวิตยังคงสูงในช่วงวันสิ้นปีและวันขึ้นปีใหม่ โดยวันที่ 31 ธันวาคม 2563 มีผู้บาดเจ็บ 4,523 ราย เสียชีวิต 79 ราย ส่วนวันที่ 1 มกราคม 2564 มีผู้บาดเจ็บ 4,025 ราย เสียชีวิต 83 ราย โดยพบว่าไม่สวมหมวกนิรภัยหรือหมวกกันน็อก 2,773 ราย คิดเป็นร้อยละ 16 และไม่คาดเข็มขัดนิรภัย 564 ราย คิดเป็นร้อยละ 26 ส่วนการตรวจวัดแอลกอฮอล์ในเลือดผู้ได้รับบาดเจ็บทุกราย พบเป็นผู้ดื่มสุรามีแอลกอฮอล์ในเลือดเกินมาตรการ 50 มิลลิกรัมเปอร์เซ็นต์ จํานวน 6,111 ราย คิดเป็นร้อยละ 29 ในจํานวนนี้เป็นเด็กอายุต่ํากว่า 20 ปี มีแอลกอฮอล์ในเลือดเกิน 20 มิลลิกรัมเปอร์เซ็นต์ 1,038 ราย คิดเป็นร้อยละ 17 อย่างไรก็ตาม ถือว่าลดลงจากปี 2563 ที่พบผู้ดื่มสุรารวม 8,283 ราย หรือลดลงร้อยละ 26
ทั้งนี้ เนื่องจากกระทรวงสาธารณสุขได้มอบหมายให้อาสาสมัครสาธารณสุขหรือ อสม. ตั้งด่านชุมชนเพื่อตรวจคัดกรองผู้ที่เมาแล้วขับไม่ให้ออกสู่ถนน ตามนโยบาย "ดื่มไม่ขับ ขับไม่ดื่ม" ช่วยสกัดผู้ที่ดื่มแล้วขับได้อย่างดี และมีบังคับใช้กฎหมาย พ.ร.บ.ควบคุมเครื่องดื่มแอลกอฮอล์ พ.ศ. 2551 อย่างเข้มข้นต่อเนื่องใน 3 ประเด็น คือ การห้ามขายให้ผู้มีอายุต่ํากว่า 20 ปีบริบูรณ์ ห้ามขายลักษณะการลด แลก แจก แถม ชิงโชค และห้ามโฆษณาเครื่องดื่มแอลกอฮอล์แสดงชื่อหรือเครื่องหมายที่เป็นการอวดอ้างสรรพคุณหรือชักจูงใจให้ดื่ม
รัฐบาลไทย-ข่าวทำเนียบรัฐบาล-ปลัดวธ.ได้นำผู้บริหารสำนักงานปลัดกระทรวงวัฒนธรรม และวัฒนธรรมจังหวัด ร่วมการประกาศเจตจำนงสุจริตและแสดงสัญลักษณ์ต่อต้านการทุจริตของกระทรวงวัฒนธรรม ผ่านระบบ video conference
วันจันทร์ที่ 4 มกราคม 2564
ปลัดวธ.ได้นําผู้บริหารสํานักงานปลัดกระทรวงวัฒนธรรม และวัฒนธรรมจังหวัด ร่วมการประกาศเจตจํานงสุจริตและแสดงสัญลักษณ์ต่อต้านการทุจริตของกระทรวงวัฒนธรรม ผ่านระบบ video conference
ปลัดวธ.ได้นําผู้บริหารสํานักงานปลัดกระทรวงวัฒนธรรม และวัฒนธรรมจังหวัด ร่วมการประกาศเจตจํานงสุจริตและแสดงสัญลักษณ์ต่อต้านการทุจริตของกระทรวงวัฒนธรรม ผ่านระบบ video conference ไปยังสํานักงานวัฒนธรรมจังหวัดทั่วประเทศ โดยปลัดกระทรวงวัฒนธรรม
วันที่ ๔ มกราคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ได้นําผู้บริหารสํานักงานปลัดกระทรวงวัฒนธรรม และวัฒนธรรมจังหวัด ร่วมการประกาศเจตจํานงสุจริตและแสดงสัญลักษณ์ต่อต้านการทุจริตของกระทรวงวัฒนธรรม ผ่านระบบ video conference ไปยังสํานักงานวัฒนธรรมจังหวัดทั่วประเทศ โดยปลัดกระทรวงวัฒนธรรม ได้กล่าวนําแสดงเจตจํานงสุจริต และร่วมทําสัญลักษณ์ต่อต้านการทุจริตของสํานักงานปลัดกระทรวงวัฒนธรรมโดยพร้อมเพรียงกัน มีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้ตรวจราชการกระทรวงวัฒนธรรม ผู้บริหาร วัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ ศูนย์ประชุม ชั้น ๘ กระทรวงวัฒนธรรม และสํานักงานวัฒนธรรมจังหวัดทั่วประเทศ
รัฐบาลไทย-ข่าวทำเนียบรัฐบาล-ศลช. มอบของขวัญปีใหม่ 2564 นวัตกรรมป้องกันโควิด-19 ตอบรับวิถีชีวิตใหม่
วันจันทร์ที่ 4 มกราคม 2564
ศลช. มอบของขวัญปีใหม่ 2564 นวัตกรรมป้องกันโควิด-19 ตอบรับวิถีชีวิตใหม่
ศลช. มอบของขวัญปีใหม่ 2564 นวัตกรรมป้องกันโควิด-19 ตอบรับวิถีชีวิตใหม่
กระทรวงการอุดมศึกษา วิทยาศาสตร์ วิจัยและนวัตกรรม โดย ศูนย์ความเป็นเลิศด้านชีววิทยาศาสตร์ (องค์การมหาชน) ดร.ศิรศักด์ เทพาคํา ผู้อํานวยการศูนย์ความเป็นเลิศด้านชีววิทยาศาสตร์ นําคณะผู้บริหารและเจ้าหน้าที่ มอบนวัตกรรมหน้ากากผ้านาโนกันไรฝุ่น WIN-Masks จํานวน 2,000 ชิ้น ซึ่งสามารถซักได้ 30 ครั้ง โดยไม่สูญเสียคุณสมบัติ ลดขยะปนเปื้อนจากหน้ากากอนามัยแบบใช้ครั้งเดียวทิ้ง (disposable) มีประสิทธิภาพการกรองที่อนุภาค 0.3 ไมครอน และมอบเฟซชิลด์ (Face Shield) จํานวน 1,000 ชิ้น เพื่อป้องกัน COVID-19 เป็นของขวัญปีใหม่ 2564 เมื่อวันอังคารที่ 29 ธันวาคม 2563 ณ กรมสนับสนุนบริการสุขภาพ กระทรวงสาธารณสุข เพื่อนําส่งมอบความห่วงใยให้แก่ แพทย์ พยาบาล บุคลากรทางการแพทย์ และประชาชนที่ได้รับผลกระทบจากโควิด-19 ย่านสมุทรสาคร โดย ทันตแพทย์อาคม ประดิษฐสุวรรณ รองอธิบดีกรมสนับสนุนบริการสุขภาพ ให้เกียรติเป็นผู้แทนรับมอบ และกรมสนับสนุนบริการสุขภาพ กระทรวงสาธารณสุข จะนําไปแจกจ่ายในพื้นที่ ที่ได้รับผลกระทบย่านสมุทรสาครตามลําดับต่อไปอย่างเร่งด่วน
รัฐบาลไทย-ข่าวทำเนียบรัฐบาล-สธ. กำชับสถานพยาบาลในสังกัด บริการประชาชนวิถีใหม่ ลดความเสี่ยงรับ-แพร่เชื้อโควิด 19
วันจันทร์ที่ 4 มกราคม 2564
สธ. กําชับสถานพยาบาลในสังกัด บริการประชาชนวิถีใหม่ ลดความเสี่ยงรับ-แพร่เชื้อโควิด 19
ปลัดกระทรวงสาธารณสุข กําชับให้สถานพยาบาลในสังกัด บริการประชาชนด้วยรูปแบบการแพทย์วิถีใหม่อย่างต่อเนื่อง รับยาทางไปรษณีย์ รับยาร้านยาใกล้บ้าน และปรึกษาแพทย์ทางไกล เพื่อลดความเสี่ยงในการแพร่-รับเชื้อโควิด 19 ในสถานพยาบาล
ปลัดกระทรวงสาธารณสุข กําชับให้สถานพยาบาลในสังกัด บริการประชาชนด้วยรูปแบบการแพทย์วิถีใหม่อย่างต่อเนื่อง รับยาทางไปรษณีย์ รับยาร้านยาใกล้บ้าน และปรึกษาแพทย์ทางไกล เพื่อลดความเสี่ยงในการ
แพร่-รับเชื้อโควิด 19 ในสถานพยาบาล
วันนี้ (4 มกราคม 2563) ที่กระทรวงสาธารณสุข อ.เมือง จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ประธานการประชุมศูนย์ปฏิบัติการฉุกเฉินด้านการแพทย์และสาธารณสุข กล่าวว่าในสถานการณ์การระบาดของโรคโควิด19 ที่ผ่านมากระทรวงสาธารณสุขได้พัฒนาและปรับระบบบริการทางการแพทย์วิถีใหม่ (New Normal Medical Services) เพื่อความปลอดภัยและลดความเสี่ยงในการแพร่และรับเชื้อโควิด 19 ของผู้มารับบริการและบุคลากรผู้ปฏิบัติงาน ลดความแออัด ลดระยะเวลารอคอย และลดความเหลื่อมล้ํา ได้รับบริการที่มีคุณภาพ เหมาะสมกับภาวะความเจ็บป่วยที่แตกต่างกันในแต่ละราย โดยการระบาดระลอกใหม่นี้ได้กําชับสถานบริการในสังกัดกระทรวงสาธารณสุข ปรับบริการทางการแพทย์วิถีใหม่อย่างต่อเนื่อง ทั้งการรับยาทางไปรษณีย์ รับยาร้านยาใกล้บ้าน ปรึกษาแพทย์ทางไกล เป็นต้น
นายแพทย์เกียรติภูมิ กล่าวต่อว่า การให้บริการทางการแพทย์แบบวิถีใหม่ มุ่งเน้นการรักษาให้เหมาะสมเฉพาะบุคคล โดยแยกกลุ่มประเภทผู้ป่วยเป็น3 กลุ่ม คือกลุ่มที่ดูแลตนเองได้ดีไม่จําเป็นต้องพบแพทย์ ขอให้อยู่บ้านไม่ต้องมาโรงพยาบาล ใช้การจัดส่งยาให้ต่อเนื่องกลุ่มที่ต้องการปรึกษาแพทย์ด้วยคําถามหรือปัญหาเล็กน้อยไม่จําเป็นต้องมาโรงพยาบาล ให้บริการ Tele-medicine ผ่านระบบการสื่อสาร และกลุ่มที่มีความจําเป็นต้องมาพบแพทย์ได้พัฒนาระบบเทคโนโลยี (Digital Solution) เป็นเครื่องมือให้แพทย์และคนไข้สามารถติดต่อพูดคุยและปรึกษากัน โดยไม่จําเป็นต้องมาโรงพยาบาล และใช้เทคโนโลยีอื่นๆ มาใช้อํานวยความสะดวกในการบริการด้วย
สําหรับผู้สูงอายุที่มีโรคเรื้อรังหลีกเลี่ยงการไปโรงพยาบาล โดยหากอาการทั่วไปดี ผลการตรวจล่าสุดคงที่ ไม่มีปัญหา ให้รับยาทางไปรษณีย์ รับยาร้านยาใกล้บ้าน เลื่อนนัดให้นานขึ้น หรือให้คําปรึกษาทางไกล หากเป็นผู้ป่วยที่อาการแย่ลงหรือผลตรวจล่าสุดมีปัญหา ให้มาตรวจตามนัดหรือใช้วิธีปรึกษาทางไกล แต่หากมีอาการเจ็บป่วยรุนแรงฉุกเฉินไปห้องฉุกเฉินได้ตลอด24 ชั่วโมง อย่างไรก็ตามผู้ป่วยที่แพทย์นัดในช่วงนี้ อาจมีการเปลี่ยนแปลงในระบบการบริการและการรักษา ขอให้ติดต่อโรงพยาบาลก่อนเข้ารับบริการ
********************************** 4 มกราคม2564
รัฐบาลไทย-ข่าวทำเนียบรัฐบาล-พม. ใช้มาตรการเข้ม ห้ามบุคคลภายนอกเข้ากระทรวง หากจำเป็นให้ใช้ช่องทาง ไลน์ โทรศัพท์ หรืออีเมล์
วันจันทร์ที่ 4 มกราคม 2564
พม. ใช้มาตรการเข้ม ห้ามบุคคลภายนอกเข้ากระทรวง หากจําเป็นให้ใช้ช่องทาง ไลน์ โทรศัพท์ หรืออีเมล์
พม. ใช้มาตรการเข้ม ห้ามบุคคลภายนอกเข้ากระทรวง หากจําเป็นให้ใช้ช่องทาง ไลน์ โทรศัพท์ หรืออีเมล์
วันนี้ (4 ม.ค. 64) เวลา 11.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ปัจจุบัน สถานการณ์การแพร่ระบาดของโรคติดเชื้อไวรัสโคโรนา 2019 หรือโควิด-19 ระลอกใหม่เกิดขึ้นในหลายพื้นที่ทั่วประเทศ และส่งผลกระทบต่อประชาชนในวงกว้างอย่างต่อเนื่อง โดยเฉพาะในพื้นที่กรุงเทพมหานครและปริมณฑล ที่มีผู้ป่วยจากโรคโควิด-19 เพิ่มขึ้นอย่างต่อเนื่อง ทั้งนี้ กระทรวง พม. ได้เน้นย้ําให้บุคลากรทุกคนที่ปฏิบัติหน้าที่ต้องปฏิบัติตามมาตรการป้องกันการแพร่ระบาดของไวรัสโควิด-19 เพื่อป้องกันการแพร่ระบาดในสถานที่ทํางาน โดยขอให้บุคลากรทุกคนที่มาปฏิบัติงานในอาคาร รวมถึงส่วนราชการอื่นในสังกัด กระทรวง พม. และกระทรวง พม. สะพานขาว ต้องสวมหน้ากากอนามัยและงดให้บุคคลภายนอกเข้ามาในอาคาร และในพื้นที่กระทรวง พม. ตั้งแต่วันจันทร์ที่ 4 มกราคม 2564 เป็นต้นไป จนกว่าจะมีการประกาศเปลี่ยนแปลง แต่หากจําเป็นต้องติดต่อราชการ ต้องถือปฏิบัติตามมาตรการป้องกันโรคโควิด-19 อย่างเคร่งครัด ดังนี้ 1. ให้ทุกส่วนราชการประสานแจ้งบุคคลภายนอกที่มีการติดต่อราชการทราบเรื่องงดบุคคลภายนอกเข้ามาติดต่อราชการภายในตึกกระทรวง อาคาร 5 และส่วนราชการสังกัด กระทรวง พม. ในพื้นที่สะพานขาว หากจําเป็นให้ใช้วิธีการติดต่อสื่อสารผ่านช่องทางอื่นแทน เช่น ไลน์ โทรศัพท์email2. บุคลากรทุกคนที่เข้าตึกกระทรวง ต้องแสดงบัตรแสดงตนหรือบัตรประจําตัวเจ้าหน้าที่ ต่อเจ้าหน้าที่ที่จุดตรวจวัดอุณหภูมิ หากไม่มีบัตรดังกล่าว จะไม่อนุญาตให้เข้าตึกกระทรวงโดยเด็ดขาด 3. กรณีการรับ-ส่งเอกสาร ขอให้ทุกส่วนราชการ แจ้งบุคคลภายนอกรอที่จุดพักรอ บริเวณด้านหน้าอาคาร ซึ่งจะทําป้ายวางเอาไว้ให้ทราบ และโทรแจ้งให้บุคลากรที่จะมาติดต่อด้วยลงมารับ-ส่งเอกสารที่จุดดังกล่าว และ 4. ขอให้ทุกส่วนราชการประกาศแจ้งให้บุคลากรในสังกัดทราบถึงมาตรการดังกล่าวโดยทั่วกันและถือปฏิบัติโดยเคร่งครัด
นางพัชรีกล่าวเพิ่มเติมว่า นอกจากนี้ กระทรวง พม. มีความห่วงใยประชาชนทุกกลุ่มเป้าหมาย โดยเฉพาะ เด็ก เยาวชน คนพิการ ผู้สูงอายุ และผู้ด้อยโอกาสในสังคม ที่อยู่ในความดูแลภายในสถานสงเคราะห์ของกระทรวง พม. โดยได้เน้นย้ําให้ทุกหน่วยงานใช้มาตรการป้องกันการแพร่ระบาดของไวรัสโควิด-19 ตามแนวทางมาตรฐานของกระทรวงสาธารณสุขอย่างเคร่งครัด เพื่อป้องกันมิให้เกิดการระบาดลุกลามเป็นวงกว้าง
รัฐบาลไทย-ข่าวทำเนียบรัฐบาล-นายกรัฐมนตรีเผยให้สามารถนั่งทานอาหารที่ร้านได้จนถึง 21.00 น. ย้ำต้องมีมาตรการป้องกันอย่างเข้มงวด  เดินหน้าเตรียมความพร้อมวัคซีนระยะแรกจำนวน 2 ล้านโดส
วันจันทร์ที่ 4 มกราคม 2564
นายกรัฐมนตรีเผยให้สามารถนั่งทานอาหารที่ร้านได้จนถึง 21.00 น. ย้ําต้องมีมาตรการป้องกันอย่างเข้มงวด  เดินหน้าเตรียมความพร้อมวัคซีนระยะแรกจํานวน 2 ล้านโดส
นายกรัฐมนตรีเผยให้สามารถนั่งทานอาหารที่ร้านได้จนถึง 21.00 น. ย้ําต้องมีมาตรการป้องกันอย่างเข้มงวด  เดินหน้าเตรียมความพร้อมวัคซีนระยะแรกจํานวน 2 ล้านโดส
วันนี้ (4 ม.ค. 64) เวลา 16.30 น. ณ บริเวณทางเชื่อมตึกสันติไมตรี ทําเนียบรัฐบาล ภายหลังการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) นายกรัฐมนตรีเผยว่า รัฐบาลกําลังเร่งตรวจสอบคัดกรองในหลายพื้นที่ โดยให้ความสําคัญกับการควบคุมผู้ป่วยติดเชื้อให้อยู่ในสถานที่ที่สามารถควบคุมได้ เพื่อนําเข้าสู่ระบบการตรวจสอบคัดกรองได้มากยิ่งขึ้น จํานวนตัวเลขผู้ป่วยแม้จะสูงขึ้น แต่แสดงให้เห็นว่ามาตรการในการควบคุมป้องกันอยู่ในระดับดีมากขึ้นเรื่อย ๆ อย่างไรก็ตาม อาจส่งผลกระทบต่อความยากลําบากในการเดินทางของพี่น้องประชาชนบ้าง จึงขออภัยในความไม่สะดวกและขอให้ประชาชนให้ความร่วมมือแก่เจ้าหน้าที่ด้วย
นายกรัฐมนตรีเผยจากการรับฟังข้อเสนอจากสมาคมภัตตาคารไทยที่ได้รับผลกระทบเนื่องจากคําสั่งยกระดับมาตรการป้องกันโควิด-19 จึงได้ขอให้ยกเลิกคําสั่งของกทม. ไปก่อนและให้ขยายระยะเวลานั่งรับประทานอาหารที่ร้านอาหารได้จนถึง 21.00 น. แต่ต้องมีมาตรการเข้มงวดทั้งการกําหนดจํานวนคน เว้นระยะห่าง ผู้ประกอบการต้องปฏิบัติตามอย่างเคร่งครัด หากไม่สามารถดําเนินการได้ อาจให้ปิดบริการ โดยนายกรัฐมนตรีย้ําว่าเข้าใจถึงสถานการณ์และไม่ต้องการให้เกิดผลกระทบรุนแรงต่อภาคธุรกิจ ทั้งนี้ รัฐบาลได้เตรียมความพร้อมไว้แล้ว ทั้งมาตรการและการจัดหางบประมาณเพิ่มเติมเพื่อเตรียมการรับสถานการณ์ต่อไป
โอกาสนี้ นายกรัฐมนตรีเผยถึงความคืบหน้าในการจัดหาวัคซีนโควิด-19 ซึ่งได้ดําเนินการฉีดวัคซีนให้แก่ประชาชนไปบ้างแล้วในบางประเทศ ขณะที่ประเทศไทยคํานึงถึงความปลอดภัยของประชาชนเป็นหลัก ต้องผ่านมาตรฐานการรองรับจากสํานักงานคณะกรรมการอาหารและยา ไม่มีผลข้างเคียง ซึ่งมอบหมายให้กรมควบคุมโรคและสถาบันวัคซีนแห่งชาติทํางานร่วมกัน เบื้องต้น คาดว่าจะได้รับจากวัคซีนเบื้องต้นเป็นจํานวน 2 ล้านโดส ในระยะเวลา 3 เดือน โดยจะจัดลําดับการฉีดวัคซีนตามความเร่งด่วน และวัคซีนอีก 26 ล้านโดสจะเข้ามาในระยะต่อไป และจะมีเพิ่มเติมอีก 35 ล้านโดส ซึ่งคาดว่าจะทําให้สามารถฉีดวัคซีนแก่คนไทยส่วนใหญ่เกือบทั้งหมดได้ ทั้งนี้ ก็จะมีการพิจารณาหากมีความจําเป็นที่ต้องฉีดวัคซีนให้แก่ประชาชนทั้งประเทศ ก็มีความพร้อมในการผลิต
ในตอนท้าย นายกรัฐมนตรียังเตือนให้ประชาชนสวมใส่หน้ากากอนามัยหรือหน้ากากผ้าอยู่ตลอดเวลา ซึ่งมีประสิทธิภาพในการป้องกันเชื้อไวรัสโควิด-19 ได้เช่นกัน ยืนยันว่า รัฐบาลทั้งนายกรัฐมนตรีและผู้ว่าราชการจังหวัด ทุกหน่วยงาน บูรณาการการทํางานบนพื้นฐานข้อมูลเดียวกันที่ผ่านการตรวจสอบข้อเท็จจริงแล้ว ขอให้ประชาชนมั่นใจรัฐบาลทํางานอย่างเต็มที่
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงมหาดไทย ระงับการเปิดบ่อนไก่ใน จ.ชุมพร ป้องกันการระบาดของไวรัสโควิด-19
วันจันทร์ที่ 4 มกราคม 2564
กระทรวงมหาดไทย ระงับการเปิดบ่อนไก่ใน จ.ชุมพร ป้องกันการระบาดของไวรัสโควิด-19
กระทรวงมหาดไทย ระงับการเปิดบ่อนไก่ใน จ.ชุมพร ป้องกันการระบาดของไวรัสโควิด-19
วันศุกร์ที่ 1 มกราคม 2564 นายสมคิด จันทมฤก รองปลัดกระทรวงมหาดไทย ในฐานะโฆษกกระทรวงมหาดไทย
ชี้แจงข้อเท็จจริงเกี่ยวกับสนามชนไก่ที่ปรากฏในสื่อเป็นสนามชนไก่สะพาน 5 ตั้งอยู่เลขที่ 10 หมู่ที่ 4 ตําบลหาดพันไกร อําเภอเมืองชุมพร จังหวัดชุมพร โดยผู้ที่ได้รับอนุญาตให้มีการเล่นการพนันชนไก่ในวันที่ 30 ธันวาคม 2563 เป็นการอนุญาตตามกฎหมายว่าด้วยการพนัน โดยจังหวัดชุมพรได้อนุมัติให้จัดได้ตั้งแต่เมื่อวันที่ 1 ธันวาคม 2563 ซึ่งขณะนั้นยังไม่มีสถานการณ์การแพร่ระบาดกรณีที่จังหวัดสมุทรสาคร และจังหวัดอื่นๆ ในการพิจารณาอนุมัตินั้น ได้พิจารณาตามแนวทางของกระทรวงมหาดไทย เกี่ยวกับการอนุญาต ในสถานการณ์การแพร่ระบาดของโรคติดเชื้อไวรัสโคโรนา 2019 (โควิด -19) อาทิ มีการจัดจุดตรวจคัดกรองวัดไข้ ให้มีจุดบริการล้างมือ จัดให้มีระบบระบายอากาศภายในสนาม เป็นต้น โดยอําเภอเมืองชุมพรได้ตรวจสภาพสนามตามคู่มือและเกณฑ์ที่กําหนดพร้อมรายงานแบบตรวจประเมินผลให้จังหวัดพิจารณา และมีการเน้นย้ําให้ผู้ขอใบอนุญาตปฏิบัติตามกฎหมายและเงื่อนไขที่กําหนดอย่างเคร่งครัดแล้ว
ทั้งนี้ จังหวัดชุมพรมีการติดตามสถานการณ์และข้อสั่งการอย่างต่อเนื่อง โดยเมื่อวันที่ 30 ธันวาคม 2563 กระทรวงมหาดไทย ได้มีหนังสือแจ้งให้จังหวัดทุกจังหวัด งดออกใบอนุญาตการจัดให้มีการเล่นการพนันชนไก่ กัดปลา ชกมวย แข่งม้า ชนโค และไพ่ผ่องไทย กรณีที่ดําเนินการออกใบอนุญาตไปแล้วให้แจ้งกับผู้ได้รับอนุญาตฯ งดจัดให้มีการเล่นการพนันดังกล่าว และให้กวดขันจับกุมผู้ลักลอบจัดให้มีการเล่นพนันและผู้เล่นพนันที่ไม่ได้รับอนุญาตทุกประเภทอย่างเคร่งครัด จังหวัดชุมพรจึงแจ้งให้ทุกอําเภองดการพนันชนไก่ กัดปลา ชกมวย แข่งม้า ชนโค และไพ่ผ่องไทย ในวันเดียวกันนั้น โดยตั้งแต่วันที่ 31 ธันวาคม 2563 ไม่มีการเล่นการพนันที่ได้รับอนุญาตอีก รวมทั้งสั่งการไปยังอําเภอและตํารวจให้ดําเนินการกวดขันการลักลอบเล่นการพนันทุกประเภทอย่างเข้มงวดทุกรณี และความร่วมมือประชาชนหากมีกิจกรรมที่มีการรวมกลุ่มของคนจํานวนมากให้ปฏิบัติตามมาตรการของกระทรวงสาธารณสุขอย่างเคร่งครัด
นอกจากนี้ พลตํารวจตรี ยิ่งยศ เทพจํานงค์ โฆษกสํานักงานตํารวจแห่งชาติ ชี้แจงกรณีดังกล่าวว่า พลตํารวจตรี ถาวร แสงฤทธิ์ ผู้บังคับการตํารวจภูธรจังหวัดชุมพร (ผบก.ภ.จว.ชุมพร) และฝ่ายปกครองจังหวัดชุมพร ฝ่ายปกครองและเจ้าหน้าที่ตํารวจได้ไปแจ้งให้งดดําเนินการ เมื่อทางผู้รับใบอนุญาตได้ทราบเรื่องดังกล่าว ก็ได้ยกเลิกกิจกรรมโดยทันที ทั้งนี้ สํานักงานตํารวจแห่งชาติยังได้สั่งการกําชับให้ตํารวจทั่วประเทศคอยกวดขันเรื่องการลักลอบเล่นการพนันอย่างเข้มงวด หากพบว่ามีหน่วยไหนปล่อยปละละเลย หรือพบว่ามีตํารวจนายใดเข้าไปเกี่ยวข้อง ก็จะดําการทั้งทางวินัยและทางกฎหมายอย่างถึงที่สุด ทั้งนี้ สํานักงานตํารวจแห่งชาติยังได้เน้นให้ตํารวจผู้ปฏิบัติหน้าที่อยู่ในทุกพื้นที่ ให้ปฎิบัติตามมาตรการป้องกันการแพร่ระบาดของเชื้อ โควิด-19 โดยเคร่งครัด เพื่อหยุดยั้งการแพร่ระบาดและสามารถกลับมาใช้ชีวิตกันได้อย่างปกติโดยเร็ว
...........................................................................
รัฐบาลไทย-ข่าวทำเนียบรัฐบาล-กระทรวงการคลัง  ชี้แจงข้อวิจารณ์โครงการเราเที่ยวด้วยกัน
วันจันทร์ที่ 4 มกราคม 2564
กระทรวงการคลัง  ชี้แจงข้อวิจารณ์โครงการเราเที่ยวด้วยกัน
กระทรวงการคลัง  ชี้แจงข้อวิจารณ์โครงการเราเที่ยวด้วยกัน
วันอาทิตย์ที่ 3 มกราคม 2564 นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง เปิดเผยว่าตั้งแต่โครงการฯ ได้เปิดให้ผู้ประกอบการลงทะเบียนเข้าร่วมโครงการเมื่อวันที่ 1 กรกฎาคม 2563 และเปิดให้ประชาชนลงทะเบียนเมื่อวันที่ 15 กรกฎาคม 2563 มาจนถึงปัจจุบันมีประชาชนลงทะเบียนแล้วทั้งสิ้น 7.3 ล้านคน ผู้ประกอบการโรงแรมที่พักลงทะเบียนทั้งสิ้น 8,514 แห่ง ร้านอาหาร 67,527 แห่ง สถานที่ท่องเที่ยว 2,098 แห่ง ร้าน OTOP 1,383 แห่ง และสปาหรือร้านนวดเพื่อสุขภาพและบริการขนส่งเพื่อการท่องเที่ยว 204 แห่ง โดยข้อมูล ณ วันที่ 1 มกราคม 2564 มีการใช้สิทธิจองห้องพักผ่านโครงการฯ แล้วทั้งสิ้น 5,106,470 สิทธิ (จากทั้งหมด 6 ล้านสิทธิ) คิดเป็นมูลค่าประมาณ 13,634 ล้านบาท โดยเป็นการจองผ่านโรงแรมทั้งหมด 5,274 แห่ง รวมถึงมีการใช้จ่ายผ่าน E – Voucher ประมาณ 5,711.6 ล้านบาท และมูลค่าบัตรโดยสารเครื่องบินประมาณ 1,001.87 ล้านบาท โดยรวมแล้วมีเม็ดเงินหมุนเวียนในระบบเศรษฐกิจผ่านโครงการฯ แล้วไม่ต่ํากว่า 20,000 ล้านบาท
สําหรับประเด็นการเปลี่ยนแปลงการจองห้องพัก ปัจจุบันกระทรวงการท่องเที่ยวและกีฬาโดยการท่องเที่ยวแห่งประเทศไทย อยู่ระหว่างพิจารณานําเสนอคณะรัฐมนตรีเพื่อขยายระยะเวลาโครงการฯ ออกไปจนถึงวันที่ 31 ตุลาคม 2564 รวมทั้งกําหนดระบบการเลื่อนวันเข้าพักสําหรับประชาชนที่ได้จองโรงแรมที่พักเพื่อเข้าพักตั้งแต่วันที่ 1 ธันวาคม 2563 เป็นต้นไป โดยธนาคารกรุงไทย จํากัด (มหาชน) จะดําเนินการปรับปรุงระบบให้สอดรับกับการดําเนินการของกระทรวงการท่องเที่ยวและกีฬาโดยเร็วต่อไป ในระหว่างนี้ประชาชนที่ได้จองโรงแรมที่พักเพื่อเข้าพักตั้งแต่วันที่ 1 ธันวาคม 2563 ที่มีความประสงค์จะเลื่อนการเข้าพักสามารถประสานโรงแรมได้ ตั้งแต่บัดนี้เป็นต้นไป โดยโรงแรมสามารถรับเรื่องไว้ได้ก่อน และขอให้โรงแรมดําเนินการแจ้งการเลื่อนในระบบต่อไป
----------------------------
รัฐบาลไทย-ข่าวทำเนียบรัฐบาล-กองทัพบกปฏิเสธข้อวิจารณ์การไม่ลงโทษผู้กระทำผิดที่เป็นต้นตอการระบาดของไวรัสโควิด-19
วันจันทร์ที่ 4 มกราคม 2564
กองทัพบกปฏิเสธข้อวิจารณ์การไม่ลงโทษผู้กระทําผิดที่เป็นต้นตอการระบาดของไวรัสโควิด-19
กองทัพบกปฏิเสธข้อวิจารณ์การไม่ลงโทษผู้กระทําผิดที่เป็นต้นตอการระบาดของไวรัสโควิด-19
วันอาทิตย์ที่ 3 มกราคม 2564 พันเอกหญิง ศิริจันทร์ งาทอง รองโฆษกกองทัพบก ชี้แจงกรณีการไม่ลงโทษผู้กระทําผิดที่เป็นต้นตอการระบาดของไวรัสโควิด-19 ว่า กองทัพบกให้ความสําคัญและสนับสนุนรัฐบาลในการแก้ไขปัญหาสถานการณ์โควิด-19มาโดยตลอดร่วมกับการดูแลประชาชนในมิติต่างๆ โดยเฉพาะการดํารงชีพ สําหรับปัญหาการแพร่ระบาดในครั้งแรก ที่มีการระบุว่าสนามมวยลุมพินี เป็นจุดแพร่ระบาดไวรัสโควิด-19 นั้น กองทัพบกได้ตั้งคณะกรรมการสอบสวนเหตุการณ์ดังกล่าวทันที และให้ความร่วมมือในกระบวนการสอบสวนโรคกับกระทรวงสาธารณสุขในทุกขั้นตอน ต่อมาผลการสอบสวนของคณะกรรมการพบว่ามีความบกพร่องในการควบคุมโรค จึงได้ดําเนินการปรับย้ายผู้บริหารและผู้รับผิดชอบสถานที่ดังกล่าว และได้แต่งตั้งคณะกรรมการสนามมวยลุมพินีขึ้นใหม่แทนชุดเดิมเป็นที่เรียบร้อย ซึ่งกระบวนการดังกล่าวถือว่าผู้ที่มีส่วนเกี่ยวข้องกับเหตุการณ์ได้ถูกดําเนินการ ตามความรับผิดชอบอย่างเหมาะสมแล้ว ในขณะเดียวกันสนามมวยลุมพินีได้ดําเนินมาตรการในการป้องกันอย่างเป็นระบบโดยปฏิบัติตามมาตรฐานสาธารณสุขจนกระทั่งถึงปัจจุบัน ซึ่งล่าสุดสนามมวยฯ ก็ยังคงรักษามาตรฐานการป้องกันโรค และไม่ได้เปิดดําเนินการ โดยเป็นไปตามมาตรการของ ศบค. ในการระบาดระรอกใหม่
กองทัพบกเห็นว่า สถานการณ์โควิด-19 เป็นปัญหาที่ทุกส่วนต้องร่วมมือกันทั้งมิติด้านการรักษาพยาบาล การป้องกันโรค การสร้างการรับรู้ให้ทันต่อสถานการณ์ การมีส่วนร่วมของทุกภาคส่วน เพื่อไปสู่จุดหมายเดียวกันคือประชาชนปลอดภัย ไม่มีการแพร่ระบาด ไม่ได้รับเชื้อ ภายใต้การช่วยเหลือดูแลผู้ที่ได้รับผลกระทบและสังคมไทยสามารถกลับมาดําเนินชีวิตได้ตามปกติดังเดิม
ขณะที่ พลตํารวจตรี ยิ่งยศ เทพจํานงค์ โฆษกสํานักงานตํารวจแห่งชาติ ชี้แจงว่า สํานักงานตํารวจแห่งชาติได้สั่งการกําชับให้ตํารวจทั่วประเทศคอยกวดขันเรื่องการลักลอบเล่นการพนันอย่างเข้มงวด หากพบว่ามีหน่วยไหนปล่อยปละละเลย หรือพบว่ามีตํารวจนายใดเข้าไปมีส่วนเกี่ยวข้องกับการกระทําผิด ก็จะดําเนินการทั้งทางวินัยและทางกฎหมายอย่างถึงที่สุด ซึ่งจะเห็นได้ว่าในทุกกรณีที่มีประเด็นใดเกิดขึ้นมา หรือสังคมตั้งคําถามเกี่ยวกับการทํางานของตํารวจ ทางจเรตํารวจ ก็ได้เข้าไปตรวจสอบอย่างต่อเนื่องและจริงจังทุกครั้ง โดยไม่สนใจว่าจะมีการให้ข่าวเพื่อขี้แจงแบบใด ทางจเรตํารวจแห่งชาติก็จะดําเนินการตามข้อเท็จจริงที่ปรากฎจากการสืบสวน ทั้งนี้เพื่อความเป็นธรรมแก่ทุกๆฝ่าย และเพื่อความโปร่งใสในการทํางานของตํารวจ จะเห็นได้ว่าหลายต่อหลายครั้งที่มีการย้ายผู้บังคับบัญขาระดับสูงของหน่วยออกนอกพื้นที่ ก็เพื่อให้ทางชุดสืบสวนข้อเท็จจริงได้ปฏิบัติหน้าที่ของตนได้อย่างเต็มที่ โดยไม่ต้องตะขิดตะขวงใจ และขอยืนยันว่าไม่มีการแค่ย้ายก็จบเรื่องอย่างแน่นอน การสืบสวนข้อเท็จจริงจะดําเนินการไปจนถึงที่สุด เพื่อให้ปรากฎข้อเท็จจริง และหากพบว่ามีการกระทําผิด หรือปล่อยปละละเลย ก็จะมีการดําเนินการทั้งทางวินัยและทางกฎหมายตามมาอย่างแน่นอน
---------------------------------